Билаонов, Павел Семёнович

Павел Семёнович Билаонов () — советан эпсар, Советски Союзан Турпал, генерал-лейтенант (1969 шеран 21 февраль).

Сийлахь-Боккха Даймехкан тӀом хенахь 2-гӀа Украинин фронтан 40-гӀа армин 133-гӀа кхиссархойн дивизин 681-гӀа кхиссархойн полкан командир, гвардин подполковник.

 Биографи 
справа|мини|Киевехь долу Билаонован каш.
Вина 1919 шеран 17 октябрехь Христиановски юртахь (хийнца Дигора гӀала, Къилбаседа ХӀирийчоь). Цо чекхйаьккхира БуритӀера № 5 йолу йуккъера школа. И чекхйаккхча цо болх бира «Электроцинк» заводехь.

1937 шарахь иза дӀакхайкхира ЦӀен Эскира. 1939 шарахь цо чекхйаьккхира БуритӀера эскеран гӀашсалтийн доьшийла. Цул тӀехьа иза вара Ейскехь пулемётийн взводан командир.

1942 шеран апрель дуьйна иза фронтехь ву. Цо тӀом бира Сталинградски а, 2-гӀа Украински а фронташкахь. 1942 шо дуьйна иза КПСС декъашхо ву.

Билаоновс Сталинградски тӀамехь жигара дакъа лецира. 293-гӀа кхиссархойн дивизин штабан эпсар волуш цо жигара дакъа лецира Громки а, Илларионовски а юрташ паргӀат йоккхуш. ТӀаккха танкийн десантан коьртехь иза вара Платонов а, Голубински а, Верхняя Бузиновка а юрташ схьайоккхуш. Оцу тӀамехь Билаонован дакъас хӀаллаквира 300 мостагӀийн салтий а, схьалецира 1200 салтий а, эпсар а, 17 йоккха топ а, 60 маше а.

1942 шеран декабрехь Билаонов хӀоттийра кхиссархойн полкан штабан куьйгалхо. Цул тӀаьхьа дукха хан йаллале иза хӀоттийра цу полкан командир. Оцу полкан Билаонов коьртахь волуш цуьнан полкас дакъа лецира «Пхи курган» цӀе йолу схьайоккхуш. МостагӀан доккха зен динера. Билаонован чолхе чевнаш йинера, амма иза мостагӀа эшаваллалц госпитале дӀа ца вахара.

1944 шеран 24 мартехь Билаонов коьртехь волу 681-гӀа кхиссархойн полкас хьалхарчарна йукъахь Винницки областин Липчаны юртан уллехь Днестран дехьа а йелира, масийтта нах беха меттиг а схьа а йаьккхира. Цхьана дийнахь полкас хӀаллак йира 3 танк а, 60 герзах йоттина маше а, схьалецира 150 фашист а.

1944 шеран 13 сентябрехь цунна йелира Советски Союзан Турпалан цӀе.

1950 шарахь цо чекхйаьккхира Фрунзе цӀе йолу Эскаран академи, 1961 шарахь — Генеральны штабан Эскаран академи, 1969 шарахь — Лакхара академически курсаш. 1961 −1965 шерашкахь иза вара Прикарпатски эскаран округан 8-гӀа танкийн армин куьйгалхон когаметтаниг. 1971 шарахь иза хержира Украинин ССРн Лакхара Советан 8-гӀа гуламан депутатан. 1968—1974 шерашкахь иза вара Прикарпатски эскаран округан 38-гӀа армин куьйгалхо.

1980 шо дуьйна П. С. Билаонов отставкехь вара. Иза Киевехь Ӏаш вара. 1996 шеран 28 майхь иза велира. ДӀавоьллира Киевехь Лукьяновски эскаран кешнашкахь.

 СовгӀаташ 
 Ленинан орден (1944 шеран 13 сентябрь);
 Шиъ ЦӀен Байракхан орден (1943 шеран 2 апрель; 1944 шеран 28 август);
 3-гӀа даржан Суворован орден (1945 шеран 25 январь);
 Даймехкан тӀеман 1-гӀа даржан орден (1985 шеран 11 март);
 Кхоъ ЦӀен Седан орден (1943 шеран 28 февраль; 1953 шеран 20 апрель; 1967 шеран 22 февраль);
 мидалш.

 Дагахьлаттавар 
Билаонован цӀе тиллина Дигора гӀалахь болу урам. Циггахь Силаллийн Аллейхь цунна хӀоттийна хӀоллам.

 Билгалдахарш 

 Литература 
 Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.
 Муриев Д. С. Осетии Отважный сыны. — Орджоникидзе: Северо-Осетинское изд., 1974

 Хьажоргаш 

Категори:Фрунзе М. В. цӀарах ТӀеман академехь дешнарш
Категори:ССКП декъахой
Категори:Сталинградан тӀеман декъашхой
Категори:Сийлахь-Боккха Даймехкан тӀамера штабан хьаькмаш
Категори:ГӀуллакх дарна 5 классан орденан (МХР) кавалераш
Категори:Ала хӀума доцуш гӀуллакх дарна 1 тӀегӀан мидал йелларш
Категори:ССРС ТӀеман Ницкъийн ветеранан мидал йелларш
Категори:1941—1945 шерашкахь Сийлахь-Боккха Даймехкан тӀамтӀехь толам баьккхина 50 шо кхачарна мидал йелларш
Категори:1941—1945 шерашкахь Сийлахь-Боккха Даймехкан тӀамтӀехь толам баьккхина шовзткъа шо кхачарна мидал йелларш
Категори:«1941—1945 шерашкахь Сийлахь-Боккха Даймехкан тӀамтӀехь Германи эшайаран» мидал йелларш
Категори:«ТӀеман кхиамийн» мидал йелларш
Категори:Ленинан орден йелларш
Категори:Советски Союзан Турпалхой
Категори:Адамаш абатца